laion/Wikipedia-Exotic huggingface dataset:
ויליאם בואושופ וילסון

ויליאם בואושופ וילסון (באנגלית: William Bauchop Wilson;‏ 2 באוקטובר 1862 – 25 במאי 1934) היה פוליטיקאי אמריקאי ממוצא סקוטי מן המפלגה הדמוקרטית אשר כיהן כמזכיר העבודה של ארצות הברית הראשון בשנים 1913–1921, במהלך מלחמת העולם הראשונה תחת הנשיא וודרו וילסון (ללא קרבה משפחתית) וכחבר בבית הנבחרים של ארצות הברית מטעם מדינת פנסילבניה בשנים 1907–1913. וילסון נולד ב-2 באוקטובר 1862 במרכז סקוטלנד, שבממלכה המאוחדת. היו לו כשני אחים מבוגרים שלא שרדו את הילדות. כשהיה בן 8, היגר וילסון לארצות הברית. כשנה לאחר מכן הוא עזב את בית הספר על מנת לעזור לאביו במכרה הפחם. בשנים לאחר מכן היה וילסון פעיל למען זכויות עובדים באיגודים שונים. בשנת 1907 נבחר לכהן בבית הנבחרים. בשנת 1913 מונה למזכיר העבודה הראשון של המדינה. בזמן מלחמת העולם הראשונה פעל וילסון להשתלבותם של אפרו-אמריקאים בתעשייה. בשנת 1926 ניסה וילסון ללא להצלחה להיבחר לסנאט. נפטר ב-25 במאי 1934 בסמוך לעיר סוואנה שבג'ורג'יה. מדיה וקבצים בנושא ויליאם בואושופ וילסון בוויקישיתוף ויליאם בואושופ וילסון, באתר המדריך הביוגרפי של הקונגרס של ארצות הברית (באנגלית) ויליאם בואושופ וילסון, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוקדמות מונדיאל 2022 - אפריקה

54 הנבחרות החברות בקונפדרציית הכדורגל של אפריקה (CAF), התמודדו במסגרת מוקדמות מונדיאל 2022 על חמישה מקומות במונדיאל 2022. המוקדמות חולקו לשלושה סיבובים כאשר הדירוג של הנבחרות התבסס על דירוג פיפ"א מיולי 2019. סיבוב ראשון: 28 הנבחרות שדורגו במקומות 27–54 התמודדו בצמד משחקים, בית וחוץ. 14 הנבחרות המנצחות עלו לשלב הבא. סיבוב שני: 40 נבחרות (14 העולות מהסיבוב הראשון ו-26 הנבחרות הבכירות בדירוג פיפ"א) חולקו ל־10 בתים של 4 נבחרות ששוחקו בשיטת בית חוץ. עשר הנבחרות שנצחו בבתים עלו לשלב הבא. סיבוב שלישי: 10 העולות מהסיבוב הקודם שיחקו ביניהן בשיטת בית חוץ. 5 המנצחות העפילו למונדיאל. בסיבוב השני יתמודדו 40 נבחרות. 26 המדורגות הראשונות באפריקה (נכון לדירוג פיפ"א מיולי 2019) ו־14 הנבחרות שנצחו בסיבוב הראשון. דירוג קבוצות האיכות נעשה לפי דירוג פיפ"א מדצמבר 2019. ההגרלה התקיימה ב־21 בינואר 2020 ובה הוגרלו 40 הנבחרות ל־10 בתים של 4 נבחרות. סנגל (20) תוניסיה (27) ניגריה (31) אלג'יריה (35) מרוקו (43) גאנה (47) מצרים (51) קמרון (53) מאלי (56) הרפובליקה הדמוקרטית של קונגו (56) בורקינה פאסו (59) חוף השנהב (61) דרום אפריקה (71) גינאה (74) אוגנדה (77) כף ורדה (78) גבון (83) בנין (84) זמביה (88) הרפובליקה של קונגו (89) מדגסקר (91) מאוריטניה (100) לוב (101) מוזמביק (105) קניה (106) הרפובליקה המרכז-אפריקאית (109) זימבבואה (111) ניז'ר (112) נמיביה (117) גינאה ביסאו (118) מלאווי (123) אנגולה (124) טוגו (126) סודאן (128) רואנדה (131) טנזניה (134) גינאה המשוונית (145) אתיופיה (146) ליבריה (152) ג'יבוטי (184) הערה: המשחק בין גינאה למרוקו שהיה אמור להתקיים ב־6 בספטמבר 2021 נדחה עקב ההפיכה בגינאה. המשחק נערך באוקטובר 2021 ובו ניצחה מרוקו. עשר הנבחרות שסיימו במקום הראשון בבית שלהן בסיבוב השני יתמודדו על חמישה כרטיסים למונדיאל. הנבחרות הוגרלו לחמישה משחקים וישחקו בשיטת בית-חוץ. המנצחת בכל צמד משחקים תעפיל למונדיאל. העולות לסיבוב השלישי: המשחקים: אתר האינטרנט הרשמי של מוקדמות מונדיאל 2022 - אפריקה
שרקרק ארגמני צפוני

שרקרק ארגמני צפוני (שם מדעי: Merops nubicus) הוא מין של שרקרק מסדרת הכחלאים החי באפריקה שמדרום לסהרה. הוא דומה מאוד למין שרקרק ארגמני, אך בעל גרון אדום, בניגוד לגרון הכחול כמו הראש של שרקרק זה. מין שרקרק זה מגיע לאורך 24–27 ס"מ ולמשקל 34–59 גרם בממוצע. הוא בעל נוצות ורודות, כנפיים אדומות עם קצוות כחולים, זנב ארוך ומחודד כחול ומעט אפור וראש צבוע בכחול עם פס שחור לאורכו ומקור שחור, מוארך ומעוקל בקצה. העיניים אדומות והרגליים אפורות. לשרקרק אין הבדלים גדולים בין הזכרים לנקבות. הצעירים מעט יותר כהים ובעלי מחלצות כנפיים וזנב קצרות יותר. השרקרק מצוי באזור מרכז אפריקה באזורי הסוואנה ולעיתים גם באזורים יבשים יותר. הוא טורף בעיקר חרקים מעופפים שהוא חוטף במקורו אחרי מעוף קצר והורג בעזרת חבטה או בבליעה ישירה. הטרף מורכב בעיקר מדבורים, נמלים וטרמיטים מעופפים ומחגבים שונים. לעיתים הם משתפים פעולה עם עופות אחרים לשם ציד. השרקרק מקנן בקבוצות גדולות על גדות הנהר וחוצב בצוקים של אבני גיר בעזרת מקורו. בקן הנקבות מטילות 3–5 ביצים. הקנים משמשים לשנים רבות, במהלכם הם חוצבים עוד תעלות עד לעומק של מטר עד מטר וחצי. מדיה וקבצים בנושא שרקרק ארגמני צפוני בוויקישיתוף שרקרק ארגמני צפוני, באתר ITIS (באנגלית) שרקרק ארגמני צפוני, באתר NCBI (באנגלית) שרקרק ארגמני צפוני, באתר Animal Diversity Web (באנגלית) שרקרק ארגמני צפוני, באתר GBIF (באנגלית) שרקרק ארגמני צפוני באתר הרשימה האדומה של IUCN
שמואל ארנפלד (הנכד)

הרב שמואל ארנפלד (ביידיש: עהרענפעלד, "הרב ממטרסדורף"; תרנ"א – ז' בסיוון תש"מ) היה רב העיר מטרסדורף באוסטריה, ראש ישיבת חתן סופר בניו יורק, מקים ורב שכונת קריית מטרסדורף בירושלים. ארנפלד למד תורה מפי הרב מאיר אריק והרב יוסף ענגיל, ואף קיבל סמיכה לרבנות מהם. בגיל 21 מילא את מקום אביו שחלה בראשות הישיבה. נישא לבת-דודתו, רחל ארנפלד, בת אחי-אביו, דוד צבי. לזוג נולדו שבעה ילדים: שני בנים וחמש בנות. סב-סבו, החתם סופר, כיהן כרב העיר מטרסדורף בין השנים ה'תקנ"ח–ה'תקס"ז (1798–1807). לאחר עזיבת החתם סופר את משרת רב העיר, מילא את מקומו הרב בונים איגר, אחיו של רבי עקיבא איגר. לאחריו עברה המשרה לבנו של החתם סופר, רבי שמעון. לכשעזב הבן את העיר כדי להתמנות לרב העיר קרקוב, עברה המשרה לידי הרב שמואל ארנפלד, החתן סופר, סבו של הרב שמואל ארנפלד. לאחריו כיהן אביו, הרב שמחה בונים. עם פטירת אביו, בז' באב ה'תרפ"ו (1926), מונה לרב העיר, החמישי לשושלת סופר-ארנפלד בתפקיד. מונה כנשיא שבע הקהילות, ונחשב מחשובי רבני האזור. ב-12 במרץ 1938 סופחה אוסטריה לגרמניה הנאצית במסגרת האנשלוס, ולאחר מאמצים רבים נמלט ארנפלד עם משפחתו אל ארצות הברית, לשם הגיע ב-13 בספטמבר 1938. לאחר הגעתו, הקים מחדש את הישיבה שניהל במטרסדורף, בהתחלה בלואר איסט סייד ולאחר מכן בבורו פארק. הנהלת הישיבה עברה בשנת 1942 לידי חתנו, הרב שמואל בנימין פישר. במשך השנים הוציא במהדורה חדשה את ספרי סבו, החתן סופר, כמו גם את ספרי אביו - "מענה שמחה". כמו כן הוציא לאור מחידושיו בשם "שם משמואל". ערך מורחב – קריית מטרסדורף הקמת השכונה החלה בשנת 1963 ביוזמת הרב ארנפלד ובניהול בנו הגדול הרב עקיבא ארנפלד, על מנת להנציח את זכר יהודי שבע הקהילות. בשכונה הוקמו בתי כנסת, תלמודי תורה, ישיבה ואף בית אבות. הרב ארנפלד נפטר ביום השני של חג השבועות, ז' בסיוון. ארונו הובל לישראל, שם נקבר בהר המנוחות, בסמוך לקברו של האדמו"ר מבלז, רבי אהרון רוקח. על שמו נקראה ישיבת בית שמואל בירושלים. בין חתניו וילדיו כמה רבנים וראשי ישיבות: בנו, הרב עקיבא ארנפלד - נשיא מוסדות חתן סופר וממקימי שכונת קריית מטרסדורף נכדו, הרב יצחק יחיאל ארנפלד - ראש ישיבת בית שמואל בנו, הרב שמחה בונים ארנפלד - אב"ד קהילת מטרסדורף בניו-יורק חתנו, הרב שמואל בנימין פישר - ראש ישיבת "חתן סופר" בבורו-פארק חתנו, הרב בנימין פאלער - מגיד שיעור בישיבת "חתן סופר" בבורו-פארק וראש ישיבת "מקור חיים" חתנו, הרב שמחה שוסטל - ראש ישיבת בית בנימין בסטמפורד, קונטיקט, ולפני כן ראש הכולל של ישיבת בית מדרש עליון חתנו, הרב ישראל מאיר קגן - ראש ישיבת תורת חיים בדנבר, קולרדו שמואל בן שמחה בונם עהרנפעלד, דף שער בספרייה הלאומית http://www.chinuch.org/Av.php Rebbetzin Leah Kagan, a”h, המודיע (באנגלית), 9 בפברואר 2016.
קווין מרי

האם התכוונתם ל... אה"מ קווין מרי – סיירת מערכה שטבעה בקרב יוטלנד קווין מרי (אונייה) – אונייה בריטית, הושקה 1936 קווין מרי 2 – אונייה בריטית, הושקה 2003 לרשימת מלכות ששמן מרי ראו המלכה מרי
אבי פיאמנטה

אברהם (אבי) פיאמנטה (נולד בכ"ז בשבט תשט"ז, 9 בפברואר 1956) הוא מוזיקאי, זמר-יוצר ונגן כלי נשיפה ישראלי. מוביל תזמורת פרטית. יחד עם אחיו הגיטריסט יוסי, הרכיבו את להקת פיאמנטה. נולד בירושלים לגניה וליהודה פיאמנטה, ששימש כאיש שב"כ. דודו הוא המוזיקאי אלברט פיאמנטה. בגיל 4 עברה משפחתו לתל אביב. בילדותו ניגן על פסנתר. הוא למד בכפר הירוק, היה עורך את התוכניות המוזיקליות בכפר, ומופיע שם באופן קבוע. מתגורר בכפר חב"ד. הוא נשוי ליהודית להם 8 ילדים, ב-1999 נפטר בנו, לוי. בשנות השבעים החל להופיע עם אחיו יוסי שניגן על אורגן בהופעות כשהוא מנגן עם חליל צד, (ופעמים אף עם אורגן ופסנתר חשמלי), בסוף שנת 1974, הקימו השניים את להקת פיאמנטה והוציאו מספר אלבומים בשם הזה. ב-1977 הופיעו יוסי ואבי עם סטן גץ בכמה מופעים בישראל והחלו בשיתוף פעולה, בסוף שנות ה-70 בעצת האחרון עברו האחים פיאמנטה לניו יורק והופיעו איתו יחד, והכינו איתו אלבום שלא יצא בסוף. שם הם התחילו בחזרה בתשובה, אבי החל להתקרב לחסידות חב"ד, והיה מגיע למרכז חב"ד, מאז תחילת השמונים החל להופיע עם אחיו פעמים רבות לפני הרבי מנחם מנדל שניאורסון במעמד "כוס של ברכה" בתהלוכת ל"ג בעומר ובשמחת בית השואבה בשכונת קראון הייטס. בתחילת שנות ה-90 חזר אבי לישראל, ומופיע בעיקר בישראל ובמקביל, שומר על הפופולריות שלו בקרב יהודי ארצות הברית, ובפרט בקרב חסידות חב"ד בשכונת קראון הייטס. הופיע במשך השנים עם מרדכי בן-דוד, ישי ריבו, אברהם פריד, אריאל זילבר ועוד. פיאמנטה השיב לשאלות גולשי פורום המוזיקה החסידית, באתר col, חשון תשס"ו ההופעות מול הרבי, ההפתעה בלייקוד והגעגועים ליוסי, אתר col אדר תשע"ו אבי פיאמנטה מתראיין לפרויקט "המפגש שלי" של חברת jem - טבת תשע"ט (באנגלית) נתנאל לייפר, ‏כך חזר המוזיקאי הבינלאומי בתשובה שלמה, באתר כיכר השבת, 11 בינואר 2022 אבי פיאמנטה, ברשת החברתית פייסבוק אבי פיאמנטה, באתר MusicBrainz (באנגלית) אבי פיאמנטה, דף שער בספרייה הלאומית לאחר פטירתו התברר: החב"דניק היה איש שב"כ להקת פיאמנטה עם סטן גץ - מצווה גוררת מצווה - הופעה 1977 דוגמה, עם מקהלת הילדים של אלי ליפסקר, בשנת תשמ"ב, אתר חב"ד אורג. מרדכי בן-דוד קומזיץ א על זה היה (מבד) אתר יוטיוב
יחסי אזרבייג'ן – גינאה המשוונית

יחסי אזרבייג'ן–גינאה המשוונית הם היחסים הדיפלומטיים הרשמיים שבין הרפובליקה של אזרבייג'ן לבין רפובליקת גינאה המשוונית. היחסים בין שתי המדינות כוננו ב-11 בנובמבר 2004 באו"ם. החתימה על הסכם כינון היחסים הדיפלומטיים בין שתי המדינות התקיים בארצות הברית בטקס בשולי עצרת האו"ם במעמד דרגים זוטרים משתי המדינות (שליחים לאו"ם). באותו היום כוננו יחסים דיפלומטיים של אזרבייג'ן עם נאורו. אזרבייג'ן אינה מיוצגת בגינאה המשוונית, הן בדרג השגרירות והן בדרג הקונסולרי. גינאה המשוונית אינה מיוצגת באזרבייג'ן, הן בדרג השגרירות והן בדרג הקונסולרי. מדיה וקבצים בנושא יחסי אזרבייג'ן – גינאה המשוונית בוויקישיתוף Азербайджан имеет дипломатические отношения с 158 государствами мира, ИА REGNUM (ברוסית)
מוריס 15

מוריס 15 (באנגלית: Morris Fifteen) היא מכוניות משפחתית גדולה, מתוצרת יצרנית הרכב הבריטית Morris Motors Limited (אנ') אשר יוצרה בין השנים 1934 – 1937 בבריטניה. יוצרו 15,470 יחידות. 4 דלתות בדגם סדאן (דלתות קדמיות: "דלתות התאבדות" - ציר הדלת בכיוון מנוגד לכיוון התנועה). 5 נוסעים. מנוע קדמי. מנוע בנזין. מנוע קירור מים. מצמד - תוספת שעם בצלחת אחת, זורמת בשמן. הצתה: סליל הצתה. סדאן. 2 דלתות - קופה. מוריס 14 מוריס מיינור (1928) מוריס ביג 6 מוריס FE מוריס J2 מדיה וקבצים בנושא מוריס 15 בוויקישיתוף Culshaw & Peter Horrobin: The Complete Catalogue of British Cars 1895–1975, Veloce Publishing PLC, Dorchester 1997, ISBN 1-874105-93-6 "מוריס 15" - מנוע 6 צילינדרים מתוך Operation Manual for the Morris Fifteen Six "מוריס 15" flickr.com/photos דגמי מכוניות "מוריס" שנת 1935 / ראו "מוריס 15" 4 דלתות classiccarcatalogue.com/MORRIS "מוריס 15" דגם קופה morrisregister.co.uk/35fifteen
יחסי נאורו–ספרד

יחסי נאורו–ספרד הם היחסים הדיפלומטיים הרשמיים שבין רפובליקת נאורו לבין ממלכת ספרד. היחסים הדיפלומטיים הרשמיים שבין רפובליקת נאורו לבין ממלכת ספרד כוננו ב-27 בספטמבר 1995. האינטרסים של ספרד בנאורו מיוצגים על ידי השגרירות הספרדית בקנברה, בירת אוסטרליה, והיחסים הקונסולריים שבין שתי המדינות מתנהלים דרך הקונסוליה הספרדית שבסידני. היחסים הדו-צדדיים מוגדרים כחלשים מאוד, הם כמעט ואינם מגיעים לידי ביטוי מחוץ לזירה הבינלאומית. בשנת 2004 תמכה נאורו במועמדותה של העיר סרגוסה שבספרד לארח את אקספו 2008 בנושא המים ופיתוח בר קיימא. בתגובה חתמה מועצת העיר סרגוסה על הסכם שיתוף פעולה עם ממשלת רפובליקת נאורו בנושא מימון פרויקטים בנושא עזרה ראשונה. באוקטובר 2013 ביקר בנאורו שגריר ספרד באוסטרליה אנריקה ויגרה על מנת להציג לנשיא את כתב האמנתו. בין שתי המדינות שיתופי פעולה נוספים במסגרת תוכנית הפעולה האזורית של האיחוד האירופי לאזור דרום האוקיינוס השקט. במקרה של נאורו העזרה העיקרית היא בפיתוח תחום הדייג במדינה. נאורו אינה מיוצגת בספרד, הן בדרג השגרירות והן בדרג הקונסולרי. ספרד אינה מיוצגת בנאורו, הן בדרג השגרירות והן בדרג הקונסולרי. ספרד האמינה את שגרירותה שבקנברה, בירת אוסטרליה, על נאורו. ספרד האמינה גם את הקונסוליה שלה בסידני על נאורו. Ficha de Nauru, משרד החוץ של ספרד Embassies and Consulates, אתר משרד החוץ הספרדי
פורשה (פורמולה אי)

קבוצת פורשה פורמולה אי (באנגלית: Porsche Formula E Team) היא קבוצת מרוצים של יצרנית הרכב פורשה המתחרה באליפות מרוצי המכוניות חשמליות פורמולה אי. הקבוצה ערכה את הבכורה שלה בתחילת עונת 2019/2020. ביולי 2017 הודיעה חברת פורשה כי בסיום העונה היא תפסיק להתחרות באליפות העולם במרוצי סיבולת (WEC). העזיבה של החברה, שזכתה פעמיים באליפות העולם והשיגה שלושה ניצחונות במרוץ 24 השעות של לה מאן, נבעה מהחלטה אסטרטגית של מעבר לתחרויות בענף המכוניות החשמליות. החברה הודיעה כי תצטרף לאליפות החל מעונתה השישית (2019/2020). בינואר 2019 הציגה הקבוצה לראשונה את השילדה שפיתחה לרכב המיועד. באוגוסט אותה שנה הציגה את דגם 99X Electric. לקראת עונת הבכורה החתימה הקבוצה את צמד הנהגים אנדרה לוטרר וניל יאני, שהתחרו בעבר עבור הקבוצה במרוצי הסיבולת. לוטרר השיג עבור הקבוצה נקודות ראשונות ופודיום ראשון במרוץ פתיחת העונה שנערך בערב הסעודית ובו סיים במקום השני. בהמשך העונה סיים פעם נוספת במקום השני. יאני התקשה לצבור נקודות וסיים את העונה במקום ה-20 עם 8 נקודות, אותן השיג במרוץ אחד לפני סיום העונה. בסיום העונה הודיעה הקבוצה על החתמתו של פסקל ורליין כמחליפו של יאני לקראת עונת 2020/2021. אתר האינטרנט הרשמי של פורשה מדיה וקבצים בנושא פורשה בוויקישיתוף Porsche has quit LMP1 and the WEC for Formula E, Top Gear, 27 July 2018 Porsche close to naming first Formula E signing for 2019/20, Motorsport.com, 28 December 2018 The Porsche 99X Electric enters its maiden Formula E season, porsche.com, 29 August 2019 Lotterer leaves Techeetah to join new Porsche squad, Motorsport.com, 17 July 2019 Diriyah E-Prix: Bird wins, podiums for Porsche and Mercedes, Motorsport.com, 22 November 2019 Porsche signs Wehrlein to replace Jani in Formula E line-up, Autosport, 14 August 2020
יעקב פרנקל (פיזיקאי)

יעקב פרנקל (ברוסית: Яков Ильич Френкель;‏ 29 בינואר 1894, רוסטוב על דון – 23 בינואר 1952, לנינגרד) היה פיזיקאי רוסי סובייטי ממוצא יהודי. יעקב פרנקל נולד למשפחה יהודית ברוסטוב על דון. בשנת 1912, עוד בהיותו תלמיד בית ספר הוא כתב מאמר על השדה המגנטי של כדור הארץ. אברם יופה ראה את העבודה והוסיף לה הערות. זו הייתה תחילתו של שיתוף פעולה בין הפיזיקאים שנמשך שנים רבות. בשנת 1913 פרנקל החל לימודי פיזיקה באוניברסיטת סנקט פטרבורג. עם סיים לימודיו בשנת 1916-1917 החל בהכשרה למשרת הוראה ומחקר בפקולטה לפיזיקה באוניברסיטה. בשנת 1920 התחתן עם שרה איסקובונה ונולדו להם שני בנים שהיו לפרופסורים לפיזיקה בעצמם. משנת 1921 פרנקל היה עובד מכון לפיזיקה וטכנולוגיה. החל משנת 1922 פרסם מדי שנה ספר חדש. הוא כתב ספר לימוד ראשון בפיזיקה תאורטית בשפה הרוסית, ודורות של פיזיקאים רוסים התחנכו על ספריו. בשנת 1929 הוא נבחר לחבר בהתכתבות של האקדמיה הסובייטית למדעים. בשנת 1926 פרנקל כתב ספר על מחקריו בתחום פגמים בגבישים. בשנים 1931 ו-1936 הוא פרסם תוצאות עבודתו בהקשר לאקסיטונים. בשנת 1930 פרנקל נסע לאוניברסיטת מינסוטה ולימד שם במשך שנה. בשנת 1938 הוא גילה את אפקט פול פרנקל שנקרא על שמו. בשנות ה-40 של המאה ה-20 לימד במכון למכניקה מדויקת ואופטיקה(אנ') בלנינגרד ומונה לפרופסור בשנת 1947. במשך שנים הוא סבל ממחלת לב ממנה נפטר בשנת 1952. מדיה וקבצים בנושא יעקב פרנקל בוויקישיתוף יעקב פרנקל, באתר פרויקט הגנאלוגיה במתמטיקה יעקב פרנקל, באתר MacTutor (באנגלית)
שמעון שדמי

שמעון שדמי (חיטריק) (ה' בתמוז תרנ"ט, 13 ביוני 1899, ליוזנה שבמחוז ויטבסק בבלארוס – ו' באייר ה'תשמ"ח, 23 באפריל 1988, תל יוסף, ישראל) היה מנצח, מנהל ומייסד תזמורת תל יוסף. כמו כן ניהל את בית הספר למוזיקה בעפולה ובכפר יחזקאל. שמעון נולד למשפחה דתית, בן לנחום ולרייזל (שושנה) שדמי (חיטריק). היה אחד משבעה ילדים. עד גיל 13 למד בתלמוד תורה. בגיל 13 הצטרף ללהקת מכבי האש בעיר הולדתו ליוזנה. לאחר שנתיים עבר ללמוד בעיר יקטרינוסלב, שם למד ארכיטקטורה כ-3 שנים. לאחר מכן הצטרף למקהלת הצבא האדום ובמקביל הצטרף לקבוצה חלוצית ציונית, מעשה שהיה לצנינים בעיני המשטר הסובייטי. עקב כך עבר ללטביה, שם הצטרף לארגון החלוץ של יוצאי העיר קובנא. במלחמת העולם הראשונה התגייס לצבא בריטניה. בשנת 1921 (תרפ"א) עלה לארץ ישראל באונייה אבצייה. עם הגיעו לארץ הצטרף למשק חלוצי ברחובות ואחר בדגניה א', שם נשאר עד שנת 1924 (תרפ"ד), אז עבר עם אחיו דוד לקיבוץ תל יוסף ועסק בייבוש ביצות. כן עבד במאפיה המקומית לפרנסתו. ערך מורחב – תזמורת תל יוסף בשנת 1926 הקים את "תזמורת הפועל" תל יוסף שהוקמה חמש שנים לאחר ראשית ההתיישבות בעמק חרוד. דמות המפתח בהקמת התזמורת ומנצחה במשך עשרות שנים היה שמעון שדמי. הוא ניצח על התזמורת, הכין את העיבודים ושימש גם מורה פרטי. בהמשך השתתפה התזמורת בכל החגים והמועדים בקיבוץ תל יוסף, אך לא קיימה פעילות סדירה. בחג ה-60 של הקיבוץ חודשה פעילות התזמורת, ביוזמת בוגריה, בעיקר להנאתם. בשנת 1928 נישא לאיילה פלדמן. לזוג נולדו 3 ילדים. נפטר בגיל 88 שנים ונטמן בתל יוסף. "עוד חוזר הניגון" [ספר + הקלטת שמע] - סיפורה המופלא של תזמורת כלי הנשיפה "הפועל" תל-יוסף לדורותיה ומקימה שמעון שדמי (איסוף החומר והכנתו - אברמלה יריב; עריכה - מיכאל פאר; עיצוב - זאב הררי; עפולה תשע"א). שדמי שמעון בן ריזל ונחום חיטריק, באתר תל יוסף שמעון שדמי, באתר אלבום יזרעאל - שמות ראשונים נדב מן, המנגינה לעולם נשארת: 90 שנה לתל יוסף, באתר ynet, 21 באוקטובר 2011 עוד חוזר הניגון - תזמורת תל יוסף, באתר youtube‏ 1 באוקטובר 2011 שמעון שדמי(חיטריק), באתר billiongraves יצחק מרידור, 60 שנה לתל יוסף, דבר, 31 בדצמבר 1981 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אמיל שארטייה

אמיל אוגוסט שארטייה הידוע יותר תחת השם אלן (Alain), (בצרפתית: Émile Chartier‏; 3 במרץ 1868 – 2 ביוני 1951), פילוסוף ועיתונאי צרפתי. שארטייה נולד בכפר מונטאן-או-פרש שבחבל נורמנדי לאב שהיה וטרינר. בהיותו בן שלוש עשרה שנה נכנס לבית ספר תיכון בעיר אלנסון שבחבל מולדתו, שם למד במשך חמש שנים. ב-1892 קיבל תואר של מוסמך בפילוסופיה, ואחר כך שימש כמורה לפילוסופיה בבתי ספר תיכוניים בערים לוריינט ופונטיבי שבחבל ברטאן, בעיר רואן בירת חבל נורמנדי, ובפריז. החל מ-1903 פרסם מאמרים בעיתונות שהופיעו במדור שבועי בשם העט "אלן". ב-1906 החל לפרסם מאמרים קצרים על נושאים ספרותיים ומדיניים, שעסקו ברובם בהתנגדות למלחמה ולכוחה של המדינה. למרות התנגדותו למלחמה התגייס לצבא צרפת במלחמת העולם הראשונה כדי למלא את חובתו כאזרח, ושימש כמפקד בחיל התותחנים. הוא השתחרר ב-1917 אחרי שנפצע ברגלו, וב-1921 פרסם את חיבורו "המלחמה אשמה" שכתב בהשפעת מוראות המלחמה שחזה מבשרו. אמיל שארטייה השתייך לחוגים שצידדו בממשלה עממית, ובשנות השלושים לחם נגד הפאשיזם שהרים ראש באירופה. מחשבתו הפילוסופית הושפעה מאפלטון, רנה דקארט, עמנואל קאנט ואוגוסט קונט. מטרתה של פילוסופיה זו הייתה לחשוב באופן הגיוני ולהימנע מכל דעות קדומות. הוא לא השתייך לאסכולה פילוסופית כלשהי, אך חשב שעלינו לטפל בבעיותינו באופן מעשי ואמר: " אנו יכולים להוכיח כל מה שאנו רוצים, אך הקושי האמיתי הוא לדעת מה אנו רוצים להוכיח." ב-1936 לקה אמיל שארטייה בשיתוק, ומאז היה מרותק לכיסא גלגלים. הוא נפטר ב-1951 בעיירה לה וזינה שממערב לפריז, ונקבר בבית העלמין פר לשז. אמיל שארטייה, באתר אנציקלופדיה בריטניקה (באנגלית) אמיל שארטייה, באתר "Find a Grave" (באנגלית)
אוכלי פרחים

אוכלי פרחים (אנגלית: Florivore) הם בעלי חיים צמחוניים הניזונים מפרחים של צמחים שונים. מינים אלה אינם מסתמכים על האכלה זו ורובם הגדול ניזונים מסוגים נוספים של אכילת צמחים: אוכלי עלים (Folivore) - מינים הניזונים מעלי עצים ועשבים. יונקי צוף (Nectarivory) - מינים הניזונים מהצוף אשר מפריש הפרח בתמורה להאבקה. אוכלי אבקה (Palynivory) - מינים כמו דבורים הניזונים מהאבקה של הפרחים. אוכלי פירות (Frugivore) - מינים הניזונים מפירות שונים של הצמחים, לעיתים רבות בתמורה להפצת הפרי. באופן כללי הפרחים הם רכיב קטן של הצמח הדומה לעלה, ולמעט חלקי הצוף והאבקה אינם טעימים או אכילים. למרות זאת הם רכים והם חסרי רעלים בהם מאחר שמטרתם למשוך בעלי חיים לקרבם. מספר צמחים מתגוננים מאוכלי פרחים מזיקים באמצעות "שומרי ראש" יונקי צוף כמו דבורים, צופיות או קוליבריים המגרשים כל אורח זר (כדי לשמור לעצמם את הצוף). חלק מהמינים האוכלים פרחים בטבע בעלי מאפיינים לאכילה של חלקי צמחים נוספים כמו קליפות עץ, שורשים וכו'. מינים רבים מהרשימה הם גם אוכלי כל ויגוונו בחרקים קטנים. מינים אלה אינם ניזונים באופן רשמי מהפרחים אלא ממאכלים נוספים אך מבין המינים שנצפו ניזונים בצורה זו ישנם את מרבית התוכאים למיניהם (לוריים, קקדואיים, דררות, תוכונים, ארות ונסטורים), קוליבריים וצופיתיים השותים את הצוף ולעיתים גם אוכלים חלק מהפרח עצמו, טוראקיים, טוקניים וכמה ציפורי שיר כמו פרושיים, אסטרילדיים, פזאיים ודרוריים שונים. גם אווזים ופסיונים יגוונו בפרחי קרקע. מינים נוספים שיאכלו פרחים הם מכרסמים רבים, פרימטים שונים, דובים, ראקוניים וכיסאים שונים. מינים צמחוניים כמו איילים או אנטילופות וכן חזירי בר ילעסו פרחים הגדלים על הקרקע או שנפלו מהעצים. מבין הזוחלים נצפו איגואנה מצויצת וצבים יבשתיים לוחכים פרחים. צמחי מים בעלי פרחים יאכלו בידי ההיפופוטם, הקפיבארה ואייל קורא ואף בידי תחשי נהרות או דגים שונים. חסרי חוליות רבים יגוונו עם אכילת עלים ואבקה גם באכילת פרחים שונים, ביניהם חגבאים, פשפשאים שונים, נמלים, דבורים וצרעות, רכיכות כמו חלזון הגינה ורבי רגליים. Minden Pictures, Minden Pictures stock photos - Galapagos Land Iguana (Conolophus subcristatus) feeding on Moss Rose (Portulaca sp) flowers during brief rainy season,..., Minden Pictures (באנגלית) Images with Heart | Tortoise eating dandelion, www.imageswithheart.org (באנגלית) (ארכיון)
מוריס מיינור (1928)

מוריס מיינור (1928) (באנגלית: Morris Minor (1928)) היא מכונית קטנה אשר יוצרה במספר תצורות מתוצרת יצרנית הרכב הבריטית Morris Motors Limited (אנ') אשר יוצרה בין השנים 1928 – 1934 בבריטניה. 2 דלתות, 4 מושבים, דגם "fabric saloon" - סדאן. 2 דלתות, 4 מושבים, דגם "coachbuilt saloon". 4 דלתות, 4 מושבים, דגם "coachbuilt saloon". 2 דלתות, 4 מושבים, דגם "tourer" (אנ'). 2 דלתות, 2 מושבים - סמי ספורט. 2 דלתות, 2 מושבים - דגם "S.V". 2 דלתות - קופה מיוחדת (Special Coupé). 5 דלתות - מסחרית. יוצרו 86,318 יחידות. ב-39,087 יחידות הורכבו מנועי "מוריס", ב-47,231 יחידות הורכבו מנועי "וולסלי". מנוע קדמי. מנוע בנזין. סוג הנעה: הנעה אחורית. מנוע קירור מים. פיר מדחף: בתוך צינור מומנט. מערכת חשמל - 6 וולט. מצמד: צלחת אחת יבשה. "מוריס מיינור", שנת 1931 - קבריולה "מוריס מיינור", שנת 1929 "מוריס מיינור", דגם "Family Eight Sports Coupe", שנת 1932 "מוריס מיינור", שנת 1928 דגם "fabric saloon" "מוריס מיינור", שנת 1933 "מוריס מיינור", שנת 1929 "מוריס מיינור", שנת 1928 "מוריס מיינור", 2 מושבים, דגם "tourer", שנת 1931 מוריס 14 מוריס 8 מדיה וקבצים בנושא מוריס מיינור בוויקישיתוף "מוריס מיינור (1928)" gracesguide.co.uk/Morris:_Minor "מוריס מיינור (1928)" autokeeda.wordpress.com/2015/04/08/morris-minor-1928 "מוריס מיינור (1928)" prewarminor.com/the-minor-story היסטוריה חדשה למכוניות מוטוריות / ראו "מוריס מיינור" מתוך The Life of the Automobile: A New History of the Motor Car
צ'ליאבינסק (פירושונים)

האם התכוונתם ל... צ'ליאבינסק – עיר ברוסיה במחוז צ'ליאבינסק מועדון הכדורגל צ'ליאבינסק – מועדון כדורגל רוסי מהעיר צ'ליאבינסק טרקטור צ'ליאבינסק – קבוצת הוקי קרח מהעיר צ'ליאבינסק פדרל צ'ליאבינסק – קבוצת פוטבול מהעיר צ'ליאבינסק צ'ליאבינסק (מחוז) – מחוז ברוסיה, שהעיר צ'ליאבינסק משמשת כמרכזו האדמיניסטרטיבי. נמל התעופה צ'ליאבינסק – נמל תעופה סמוך לעיר צ'ליאבינסק מפעל הטרקטורים צ'ליאבינסק – מפעל תעשייתי בעיר צ'ליאבינסק.
בוורלי הילס 90210 (2019)

בוורלי הילס 90210 (באנגלית: BH90210) היא סדרת טלוויזיה דרמטית-קומית אמריקאית שעלתה לשידור ב-7 באוגוסט 2019 בפוקס. זו הסדרה השישית בזיכיון שהתחיל עם "בוורלי הילס 90210". שחקני הסדרה המקורית ג'ייסון פריסטלי, שאנן דוהרטי, ג'ני גארת', איאן זירינג, גבריאל קרטריס, בריאן אוסטין גרין וטורי ספלינג חוזרים לסדרה החדשה, שבה הם מגלמים גרסה מוגזמת של עצמם ושל מערכות היחסים האמיתיות שביניהם, כל זאת על רקע ניסיון להפיק סדרה ריבוט לסדרת הטלוויזיה המקורית משנת 1990. בישראל הסדרה שודרה ב-yes. ב-7 בנובמבר 2019 רשת פוקס ביטלה את הסדרה לאחר עונה אחת. העלילה מתמקדת בצוות השחקנים המקורי של סדרת הטלוויזיה בוורלי הילס 90210 - ג'ייסון פריסטלי (ברנדון וולש), שאנן דוהרטי (ברנדה וולש), ג'ני גארת' (קלי טיילור), איאן זירינג (סטיב סנדרס), גבריאל קרטריס (אנדריאה צוקרמן), בריאן אוסטין גרין (דייוויד סילבר) וטורי ספלינג (דונה מרטין) - שכל אחד מהם מגלם הפעם את עצמו, אבל בגרסה בדיונית ומוגזמת. בחלוף 19 שנה לאחר שנפרדו דרכיהם, עם סיומה של הסדרה המקורית, השחקנים מתאחדים מחדש כדי להפיק ריבוט לסדרה. לשם כך, עליהם ליישב את סכסוכי העבר ההיסטוריים שביניהם, כמו כן על כל אחד מהם להתמודד עם בעיות בחייו האישיים. צוות השחקנים הראשי מורכב משחקני הסדרה המקורית המגלמים גרסאות בדיוניות של עצמם. הדמויות הבדיוניות והסיפורים שלהם נוצרו בהשראת אירועים מחייהם האמיתיים של השחקנים. הפרק הראשון של הסדרה כולל קטעי ארכיון של לוק פרי, שנפטר זמן קצר לפני תחילת הצילומים. הפרק גם מוקדש לזכרו. אתר האינטרנט הרשמי של בוורלי הילס 90210 (באנגלית) בוורלי הילס 90210, ברשת החברתית פייסבוק בוורלי הילס 90210, ברשת החברתית אקס (טוויטר) בוורלי הילס 90210, ברשת החברתית אינסטגרם "בוורלי הילס 90210", במסד הנתונים הקולנועיים IMDb (באנגלית) "בוורלי הילס 90210", באתר Rotten Tomatoes (באנגלית) "בוורלי הילס 90210", באתר Metacritic (באנגלית) "בוורלי הילס 90210", במסד הנתונים הקולנועיים KinoPoisk (ברוסית) Haring, Bruce; Haring, Bruce (2019-05-16). "'BH90210′ First-Look Trailer Passes 18M Views To Lead All Nets' New Series". Deadline (באנגלית). נבדק ב-2019-05-29. Petski, Denise; Petski, Denise (2019-05-08). "'BH90210' Gets Premiere Date On Fox & First Promo As 'Beverly Hills' Cast Reunites". Deadline (באנגלית). נבדק ב-2019-05-29. Piester, Lauren (1 בפברואר 2019). "Tori Spelling Confirms Beverly Hills, 90210 Mockumentary Is In the Works". E!. נבדק ב-29 ביולי 2019. {{cite web}}: (עזרה) Calvario, Liz (19 ביולי 2019). "Ian Ziering on How Beverly Hills, 90210 Revival Will Honor Luke Perry". Entertainment Tonight. נבדק ב-30 ביולי 2019. {{cite web}}: (עזרה)